**B E T I N G E L S E R**

for

annoncering

af

1 stk., SATELLITE SIGNALS, NAVIGATION SET,

GPS GTN650H, NVG WITH INSTALL KIT,

PN: 010-01059-A0, med option på indkøb

af yderligere 10 stk

# Det samlede ANNONCERINGsmateriale

Det samlede annonceringsmateriale består af:

* Annonce på Udbud.dk
* Nærværende betingelser for annoncering
* FMI's standardbetingelser
* SAP forespørgsel
* Tilbudsbrev (skabelon)

# Opgaven

For den fulde opgavebeskrivelse henvises der til FMI's SAP forespørgsel samt annoncen på udbud.dk.

FMI ønsker levering af 1 stk senest 14 dage fra ordreafgivelse.

Såfremt vi finder produktet anvendeligt ønsker vi at benytte en option på indkøb af yderligere 10 stk.

Levering kan foregå af to omgange af 5 stk. med første levering senest 14 kalenderdage efter indfrielse af option og anden levering senest 01.07.2019

Eller 10 stk kan leveres på én gang, seneste 14 kalenderdage efter indfrielse af option.

FMI udfører selv installationen og test af produktet.

Hvis leverandøren har behov/krav eller ønske herom, vil der være mulighed for, at få tilsendt installationsdokumenter (MATINS) og efterfølgende udføre kontrol/tjek af FMIs installation, og derved sikre at installationen er udført i henhold til installationsvejledningen fra producenten.

# Tekniske specifikationer

Udbudsmaterialet vil muligvis henvise til tekniske specifikationer i form af bestemte varer (fx ved Nato Stock No. eller partnummer) eller standarder (fx ISO). Dette skal alene forstås som en henvisning til den efterspurgte kvalitet, hvorfor alle henvisninger til tekniske specifikationer derfor skal forstås at indeholde ordende ”eller tilsvarende”. Tilsvarende produkter, der kan opfylde samme formål og har en tilsvarende kvalitet, kan derfor også tilbydes.

# Tildelingskriterier

Tildeling af aftalen vil ske på grundlag af tildelingskriteriet det økonomisk mest fordelagtige tilbud ved anvendelse af nedenstående vægtede underkriterier.

Skulle den situation opstå, at to tilbud opnår nøjagtig den samme evaluering, og er disse tilbud de økonomisk mest fordelagtige tilbud, vil FMI afgøre, hvilket tilbud der antages efter gennemførelse af lodtrækning under iagttagelse af ligebehandlingsprincippet.

*1.* *Pris 60 %*

Tilbudsgiver skal i sit tilbud angive pris på henholdsvis 1 stk og efterfølgende 10 stk.

Jo lavere den tilbudte samlede købesum er, jo mere attraktivt vurderes tilbuddet ved evalueringen af dette underkriterium.

*2.* *Leveringstid 40 %*

Tilbudsgiver bedes i sit tilbud angive leveringstiden i kalenderdage fra aftalens underskrift til levering. Jo kortere leveringstid der tilbydes, jo mere attraktivt vurderes tilbuddet at være ved evalueringen af dette underkriterium, jf. dog nedenfor.

Vi ønsker levering af 1 stk senest 14 dage fra ordreafgivelse.

Såfremt vi finder produktet anvendeligt ønsker vi at benytte en option på indkøb af yderligere 10 stk.

Levering kan foregå af to omgange af 5 stk. med første levering senest 14 kalenderdage efter indfrielse af option og anden levering senest 01.07.2019

Eller 10 stk kan leveres på én gang, seneste 14 kalenderdage efter indfrielse af option.

Disse to leveringsterminer er sidestillede i evalueringen.

Den samlede købesum samt leveringstid fra den vindende tilbudsgiver vil blive offentliggjort efter tildeling.

# forbehold

**Forbehold** over for FMI's standardbetingelser og kravspecifikation accepteres ikke. Hvis tilbuddet indeholder sådanne forbehold, vil tilbuddet blive anset for ukonditionsmæssig og vil således ikke blive taget i betragtning.

# Skriftlige spørgsmål

Spørgsmål til annonceringsmaterialet skal sendes til FMI-KTP-ID-TENDER-LU@MIL.DK

Spørgsmål og svar vil blive offentliggjort i anonymiseret form på [www.udbud.dk](http://www.udbud.dk) sammen med det øvrige annonceringsmateriale.

Spørgsmål, der modtages senest indenfor fristen angivet i punkt 10, vil under alle omstændigheder blive besvaret.

Spørgsmål, der er modtaget senere, vil ikke blive besvaret.

# Tilbuddets indhold

Tilbud skal være på dansk.

Tilbuddet skal indeholde følgende:

1. Tilbudsbrev - gerne på FMI skabelon

Det er vigtigt, at tilbudsgiveren **ikke** vedlægger egne standardleveringsbetingelser eller øvrigt andet materiale, som ikke er efterspurgt af FMI.

# tilbudsfrist og Vedståelse

Tilbud fremsendes pr.mail til FMI-KTP-ID-TENDER-LU@MIL.DK, senest 08.03.2019, kl. 13:00. Tilbud modtaget efter dette tidspunkt, vil ikke blive taget i betragtning.

Tilbudsgiver skal vedstå sit tilbud i 3 måneder efter tilbudsfristens udløb.

# Behandling af tilbud, klagevejledning m.v.

FMI anser ikke annonceringsprocessen for afsluttet, før der er indgået aftale, og FMI forbeholder sig adgang til at aflyse annonceringsprocessen. Uanset om aftalen tildeles en anden tilbudsgiver, er tilbudsgiver bundet af sit tilbud indtil udløbet af vedståelsesfristen.

Hvis aftalen tildeles en sammenslutning af virksomheder (et konsortium), skal deltagerne i konsortiet påtage sig solidarisk hæftelse og udpege en fælles befuldmægtiget, der er bemyndiget til at være FMI's kontaktpunkt til sammenslutningen.

Klage over tildelingen af kontrakten skal være indgivet til Klagenævnet for Udbud med kopi til FMI senest 45 kalenderdage efter modtagelsen af afslagsskrivelse. Klagenævnet for Udbud kan dog alene behandle sager, hvor den udbudte kontrakt har en klar grænseoverskridende interesse, eller sager om kontrakter, der ligger over tærskelværdierne til udbudsloven eller forsvars- og sikkerhedsdirektivet.

# Tidsplan

|  |  |
| --- | --- |
| Dato, Klokkeslæt | Aktivitet |
| 28.02.2019 | Offentliggørelse af annonce på Udbud.dk |
| 04.03.2019 | Frist for spørgsmål til annonceringsmaterialet udløber |
| 05.03.2019 | Frist for offentliggørelse af anonymiseret svar  på spørgsmål til annonceringsmaterialet |
| 08.03.2019 kl. 13 | Frist for afgivelse af tilbud udløber |